
	Eilės Nr.
	Medžiagų, gaminių pavadinimas
	Panaudojimo sritis
	Charakteristika, techniniai ir įrengimo reikalavimai

	TS-1
	Ardymo darbai
	Lauko darbai
	Turi būti nuardomos esamos laiptų plytelės, apvadai, taip pat pažeistas, trupantis, atšokęs ar nestabilus betonas iki tvirto ir stabilaus pagrindo.
Ardymo metu turi būti pašalintos visos silpnos, atšokusios, suskilusios, drėgmės ar šalčio pažeistos vietos, galinčios turėti įtakos naujos dangos sukibimui, kokybei ir ilgaamžiškumui.
Ardymo darbai turi būti atliekami atsargiai, nepažeidžiant greta esančių konstrukcijų, fasado, durų, cokolio, inžinerinių tinklų ir kitų elementų. Pažeidus gretimas konstrukcijas ar elementus, jų atstatymas į ne prastesnę būklę nei buvo iki darbų pradžios atliekamas rangovo lėšomis.
[bookmark: _GoBack]Po ardymo paviršiai ir pažeistos vietos turi būti tinkamai paruošti tolimesniems remonto darbams.
Susidaręs statybinis laužas, demontuotos medžiagos ir kitos atliekos turi būti surenkamos, pakraunamos, išvežamos ir sutvarkomos teisės aktų nustatyta tvarka.

	TS-2
	Laiptų betonavimas hidrofobiniu betonu
	Lauko darbai
	Paradinių ir valgyklos laiptų pažeistos konstrukcijų vietos, pakopos, aikštelės ir kiti atstatomi betoniniai paviršiai turi būti betonuojami hidrofobiniu, lauko sąlygoms tinkamu betonu.
Betonas turi būti ne žemesnės kaip C20/25 stiprumo klasės, atsparus drėgmei, šalčiui, temperatūrų svyravimams ir mechaniniam poveikiui.
Betonuojant turi būti suformuota taisyklinga pakopų geometrija, stabilus pagrindas, lygus paviršius ir nuolydžiai vandens nutekėjimui nuo pastato. Vanduo ant pakopų ir aikštelių neturi kauptis.
Rangovas privalo įsivertinti visus darbus, įskaitant pagrindo paruošimą, klojinių įrengimą, armavimą, betonavimą, betono priežiūrą kietėjimo metu ir kitus darbus, būtinus pilnam ir kokybiškam darbų atlikimui.
Betonuoti paviršiai prieš tolimesnius darbus turi būti išlaikomi pagal betono ir naudojamų medžiagų gamintojų technologinius reikalavimus.
Draudžiama klijuoti dangas ant nepakankamai išdžiūvusio, silpno ar nestabilaus pagrindo.

	TS-3
	Betoninių paviršių gruntavimas ir hidroizoliavimas
	Lauko darbai
	Visi laiptų betoniniai paviršiai prieš dangos klijavimą turi būti nuvalyti, paruošti, nugruntuoti ir hidroizoliuoti. Hidroizoliacinė sistema turi būti tinkama naudoti lauko sąlygomis, atspari drėgmei ir šalčio ciklams bei tinkama pagrindams, ant kurių bus klijuojamos plytelės arba akmens plokštės. Gruntas ir hidroizoliacija turi būti suderinami tarpusavyje bei su klijų sistema. Hidroizoliacija turi būti dengiama ne mažiau kaip 2 sluoksniais, laikantis gamintojo technologinių reikalavimų. Kampai, sandūros, sujungimai su pastato konstrukcijomis ir kitos rizikingos vietos turi būti papildomai sandarinamos hidroizoliacinėmis juostomis arba kitais sistemos elementais, jeigu to reikalauja pasirinktos hidroizoliacijos gamintojas.

	TS-4
	Plytelių ir akmens plokščių klijavimas
	Lauko darbai
	Ant paruošto, nugruntuoto ir hidroizoliuoto pagrindo turi būti klijuojama lauko sąlygoms tinkama danga.
Visų laiptų danga turi būti neslidi, šiurkštaus paviršiaus, atspari drėgmei, šalčiui, atmosferos poveikiui ir intensyviam naudojimui.
Klijavimui turi būti naudojami sausi klijų mišiniai, skirti lauko sąlygoms bei atsparūs drėgmei ir šalčiui. Klijai turi būti ne žemesnės kaip C2TE S1 klasės arba lygiaverčiai.
Danga turi būti sumontuota lygiai ir tiksliai, išlaikant vienodo pločio siūles. Siūlės turi būti užpildytos drėgmei, šalčiui ir atmosferos poveikiui atspariu glaistu.
Pakopų briaunos turi būti įrengtos saugiai, tvarkingai ir estetiškai.
Danga neturi klibėti, skilti, atšokti, turėti tuštumų po danga ar sudaryti sąlygų vandeniui kauptis ant paviršiaus.

	TS-5
	Apvadų  įrengimas
	Lauko darbai
	Prie laiptų turi būti įrengti nauji apvadai. Apvadai turi būti pagaminti iš identiškos spalvos ir tekstūros plytelių, akmens plokščių arba kitos su pagrindine danga suderintos medžiagos, iš anksto suderintos su užsakovu.
Apvadai turi būti priklijuoti lygiai ir tvarkingai, išlaikant vienodo pločio siūles. Siūlės turi būti užpildytos drėgmei ir šalčiui atspariu glaistu.
Visi kraštai, tarpai ir sujungimai turi būti sandariai ir tvarkingai užtaisyti.
Apvadai neturi būti atšokę, klibėti ar turėti atvirų tarpų ties pagrindu.

	TS-6
	Pastaba dėl dangų
	Lauko darbai
	Visų laiptų dangos spalva, tekstūra ir paviršiaus apdaila turi būti suderintos su užsakovu ir derėti tarpusavyje. Dangos paviršius turi būti tinkamas naudoti lauko laiptams bei saugus eksploatuoti drėgnuoju ir šaltuoju metų laiku.
Laiptų pakopų, aikštelių ir apvadų apdailai turi būti naudojamos akmens plokštės arba akmens masės plytelės, kurių spalva ir tekstūra yra panaši arba identiška visose vietose. Medžiagos turi būti pjaunamos pagal faktinius laiptų, pakopų, aikštelių, apvadų ir kitų apdailinamų paviršių matmenis.
Laiptų pakopos ir aikštelės turi būti įrengiamos iš maždaug 30 mm storio akmens plokščių (leistinas nuokrypis ±3 mm). Apvadai turi būti įrengiami iš iki 20 mm storio akmens plokščių (leistinas nuokrypis ±3 mm).
Visų laiptų danga turi būti neslidi, šiurkštaus paviršiaus, atspari drėgmei, šalčiui ir atmosferos poveikiui.
Prieš dangos įrengimą rangovas turi būti pateikęs užsakovui suderinti dangos pavyzdžius, spalvą, tekstūrą, paviršiaus šiurkštumą ir pagrindinius techninius parametrus. Dangos medžiagas leidžiama naudoti tik gavus užsakovo pritarimą.
Dangos pavyzdžių derinimas vykdomas faktiškai pristatant pavyzdžius užsakovo buveinės adresu.

	TS-7
	Baigiamieji darbai ir darbo vietos sutvarkymas
	Lauko darbai
	Po darbų atlikimo visi laiptų paviršiai turi būti nuvalyti, siūlės sutvarkytos, o darbų metu pažeistos gretimos konstrukcijos, dangos ar kiti paviršiai atstatyti į ne prastesnę būklę nei buvo iki darbų pradžios. 
Rangovas privalo sutvarkyti darbo vietą, išvežti statybines atliekas, pašalinti laikinas apsaugines priemones ir perduoti atliktus darbus užsakovui. Po darbų atlikimo turi būti patikrinta, ar danga nekliba, nėra atšokusių elementų, plyšių, neužpildytų ar nekokybiškai užpildytų siūlių, vandens kaupimosi vietų bei kitų vizualiai matomų defektų. 
Nustačius defektus ar neatitikimus šios techninės specifikacijos reikalavimams, rangovas privalo juos pašalinti savo lėšomis iki darbų perdavimo–priėmimo procedūros. 
Visos naudojamos medžiagos turi būti skirtos naudoti lauko sąlygomis ir turėti gamintojo techninius dokumentus, eksploatacinių savybių deklaracijas (kai jos privalomos pagal galiojančius teisės aktus) bei kitus medžiagų atitiktį patvirtinančius dokumentus, jei jų pareikalauja užsakovas.

	TS-8
	Bendrieji reikalavimai
	
	Rangovas taip pat privalo įsivertinti visus darbus ir priemones, kurie gali būti aiškiai neišskirti darbų kiekių žiniaraštyje ar techninėje specifikacijoje, tačiau yra būtini tinkamam, saugiam ir kokybiškam darbų atlikimui bei galutiniam rezultatui pasiekti.
Papildomi darbai, kurių poreikis atsirado dėl netinkamo, nepakankamo ar neatlikto objekto įvertinimo prieš darbų pradžią, nelaikomi papildomais darbais ir už juos papildomai neapmokama.
Visi darbai turi būti atlikti visa apimtimi, įskaitant ardymą, pagrindo paruošimą, betonavimą, gruntavimą, hidroizoliavimą, dangos klijavimą, apvadų įrengimą, siūlių užpildymą, atliekų išvežimą, laikinųjų apsaugos priemonių įrengimą ir galutinį darbo vietos sutvarkymą.
Rangovas turi būti atsakingas už tai, kad visos naudojamos medžiagos būtų tarpusavyje suderinamos, gruntas, hidroizoliacija, klijai, glaistas, plytelės, akmens plokštės ir kitos naudojamos medžiagos turi sudaryti vientisą, lauko sąlygoms tinkamą sistemą.
Draudžiama naudoti vidaus darbams skirtas medžiagas, taip pat medžiagas, neatsparias šalčiui, drėgmei, atmosferos poveikiui arba netinkamas eksploatuoti lauko laiptuose.
Rangovas privalo visus statybos, remonto ir apdailos darbus atlikti kokybiškai, laikydamasis LR statybos įstatymo, statybos techninio reglamento STR 1.06.01:2016 „Statybos darbai. Statinio statybos priežiūra“, kitų galiojančių statybos techninių reglamentų, normatyvinių statybos techninių dokumentų, gamintojų technologinių instrukcijų bei Užsakovo įmonėje patvirtintų statybos darbų vykdymo taisyklių reikalavimų, darbų saugos, priešgaisrinės saugos ir aplinkos apsaugos reikalavimų.
Remonto darbų metu turi būti užtikrintas saugus praėjimas aptarnaujančiam personalui, lankytojams ir kitiems pastato naudotojams arba įrengtas laikinas praėjimas, iš anksto suderintas su užsakovu.
Visą darbų vykdymo laikotarpį rangovas privalo užtikrinti darbų zonos saugą: aptverti pavojingas zonas, pažymėti laikinus praėjimus, įrengti reikiamus įspėjamuosius ženklus ir imtis visų būtinų priemonių žmonėms apsaugoti nuo kritimo, slydimo, užkliuvimo ir kitų galimų pavojų.
Rangovas laikomas susipažinusiu su objekto būkle ir prisiima riziką dėl visų darbų, kuriuos buvo galima nustatyti apžiūrint objektą prieš pasiūlymo pateikimą.




